APOLOGETIEK: DIE BELANG VAN DIE GEHOOR - www.bybelkennis.co.za
Die Nuwe Testament self ontwikkel ‘n verskeidenheid apologetiese argumente en style wat duidelik daarop gerig is om verbinding met ‘n spesifieke gehoor te fasiliteer.
Kyk na Paulus se gebruik van die beeld van aanneming as ‘n visuele beeld van versoening. Hy verwag dat sy lesers bekend sal wees daarmee. Maar die konsep van aanneming kry ons nie in die Joodse wet nie. Dit is egter ‘n wetlike kategorie wat aan mense dwarsdeur die Grieks-Romeinse wêreld bekend was. Paulus gebruik hierdie beeld dan in sy briewe aan gemeentes in hierdie wêrelddeel soos Efese en Galate. Geen Nuwe Testamentiese skrywer gebruik hierdie beeld as hy aan ‘n Joodse gehoor skryf nie.
Ons moet onthou dat Paulus sy briewe aan Christene geskryf het – mense wat reeds glo en slegs onderrig, bemoediging en leiding nodig het. Hy dra wel die belange van hierdie nie-Christene op die hart. Hy sê gereeld dat Christene se leefwyse negatiewe gevolge vir sulke mense kan hê. Lees net 1 Korintiërs.
Die twee gedeeltes van die Nuwe Testament wat aanvaar hulle gehore is belangstellende ongelowiges is die evangelies en Handelinge. In die evangelies lees ons van ontmoetings tussen Jesus en individue wat vir ons van groot waarde is. Handelinge skryf van ‘n aantal toesprake en apologetiese benaderings. Ons sien hoe Paulus, Petrus en ander die idees en kommer van ander sosiale groepe direk hanteer. Elkeen van hierdie groepe word in die vroeë kerk verteenwoordig en speel ‘n belangrike rol in die uitreik van die kerk.
Die bekommernisse en benaderings verskil, maar dieselfde evangelie word by elke geleentheid verdedig. Dit word op verskillende maniere oorgedra en bevestig wat bepaal word deur nadenke oor hoe om die evangelie op die mees toepaslike wyse vir ‘n spesifieke groep oor te dra.
Volgende keer gaan ons na Petrus se toespraak op pinksterdag kyk.